tomron87/hebrew-wikipedia-sentences-corpus huggingface dataset:
פוליטיקה לא משעממת (מאנגלית: Politics Unboringed) הייתה סדרה של סרטוני יוטיוב חינוכיים שרצה בין 2015 ל-2017. אורכו של כל פרק הוא בערך חמש דקות ומטפל בנושאים שונים הקשורים לפוליטיקה הבריטית.
אנשי המפות (מאנגלית:Map Men) היא מיני-סדרה חינוכית שעלתה לראשונה ב-2016, פורמן כותב ומגיש את התוכנית עם שותפו ליוצר מארק קופר-ג'ונס.
שבה יש סדרת סרטונים שהנה שילוב של קומדיה וגאוגרפיה.
נכון לספטמבר 2024 לסרטונים בסדרה יש בין 2 ל-5 מיליון צפיות.
ג'יימס פורטר מורלנד , הידוע כ־JP Moreland, הוא פילוסוף ואפולוגטיקן נוצרי אמריקאי.
פרופסור מחקר לפילוסופיה באוניברסיטת ביולה בלה מירדה בקליפורניה.
מורלנד מתמחה במטאפיזיקה, פילוסופיה של הנפש, ופילוסופיה של הדת, ופרסם בכתבי עת כגון Metaphilosophy והרבעון האמריקאי לפילוסופיה.
הוא גם פרסם את עבודתו בהוצאות כגון Intervarsity, NavPress, Zonderv, הוצאת אוניברסיטת אוקספורד, Routledge, הוצאת אוניברסיטת רוטגרס ו-Prometheus.
מורלנד קיבל תואר ראשון מאוניברסיטת מיזורי ותואר שני בפילוסופיה בהצטיינות הגבוהה ביותר מאוניברסיטת קליפורניה בריברסייד.
הוא גם קיבל תואר שני בתאולוגיה מהסמינר התאולוגי של דאלאס.
ב-1985 קיבל תואר דוקטור בפילוסופיה מאוניברסיטת דרום קליפורניה.
עבודת הגמר שלו התמקדה בהגנה על קיומן של אידאות ובביקורת על השקפת הנומינליזם.
מנחה עבודת הדוקטורט שלו היה דאלאס ווילארד.
מורלנד נשואי להופ ויחד יש להם שתי בנות וארבעה נכדים.
מורלנד הוא עמית במכון דיסקברי.
מורלנד מלמד בבית הספר לתאולוגיה של טלבוט באוניברסיטת ביולה בלה מירדה, קליפורניה.
הוא שימש במשך שמונה שנים כביו-אתיקאי ב־Personal Care Nursing Homes, Inc.
הוא קיים דיבייטים פומביים עם קלנסי מרטין ועם הפילוסוף הקנדי קאי נילסן על קיומו של אלוהים ואדי טבאש בשאלת מציאות העל-טבעי.
מורלנד הגן בכתביו על קיומם של הנפש הרצון החופשי והחיים לאחר המוות.
מורלנד חיבר או ערך פרסומים רבים הכוללים:
ג'יי קרי פוטליק הוא שחקן יהודי-אמריקאי ולוביסט עבור קטר ומרוקו.
שימש כעוזר מיוחד לנשיא ארצות הברית ביל קלינטון וכיועץ בכיר למזרח התיכון של ג'ון קרי.
פוטליק נולד בשנת 1965 בסקוקי, אילינוי שבארצות הברית.
בילדותו למד בבית הספר היהודי בקהילה היהודית של העיר ניילס, וסיים את לימודיו בבית הספר התיכון ניילס נורת'.
בגיל 4 אביו עזב את משפחתו כשאמו הייתה בהריון עם אחיו הצעיר.
לפוטליק תואר ראשון במדע המדינה ב-UCLA, עם התמחות במדיניות החוץ של ארצות הברית ובמזרח התיכון (1988), ותואר ראשון במשפטים בבית הספר למשפטים לויולה בלוס אנג'לס (1994).
הוא חבר בלשכת עורכי הדין במדינת מרילנד.
בגיל 12, על מנת לעזור לפרנסת המשפחה, הופיע פוטליק בתיאטרון המקצועי הראשון שלו במחזה "Working" מאת סטאדס טרקל, בעיבודו וביומו של סטיבן שוורץ, בתיאטרון גודמן בשיקגו.
מאוחר יותר הופיע בהפקות רבות בשיקגו בתיאטרון לינקולנשייר מריוט ועוד.
פוטליק מילא תפקיד בכיר במסע הבחירות של ביל קלינטון לנשיאות ב-1992, ולאחר מכן היה עוזר מיוחד של קלינטון בזמן כהונתו כנשיא ארצות הברית.
הוא גם היה איש הקשר היהודי בבית הלבן בממשל של קלינטון.
בשנת 2000 עבר לגור בישראל, כאשר התבקש על ידי שמעון פרס לסייע לו באחד מהמיזמים עליהם עבד.
הוא גר ארבע שנים בשכונת בזל בתל אביב, שם פגש את אשתו הישראלית ונישא לה.
באותה תקופה הוא גם שיתף פעולה עם איש העסקים יובל רבין.
בשנת 2004 חזר לארצות הברית על מנת לשמש יועץ בכיר למזרח התיכון במסע הבחירות לנשיאות של ג'ון קרי ב-2004, ומנהל הסברה במסע הבחירות לנשיאות של ג'ו ליברמן ב-2008.
פוטליק היה מועמד לקונגרס של ארצות הברית במחוז הקונגרס העשירי של אילינוי, והפסיד לדן סילס בפריימריז ב-2008.
פוטליק מכהן בחבר הנאמנים של המועצה האמריקנית של מנהיגים פוליטיים צעירים (ACYPL) והוא חבר דירקטוריון מייסד של SAFE (Securing America's Future Energy), ארגון המוקדש לצמצום התלות של אמריקה בנפט.
קשריו העסקיים עם ממשלת קטר ומעורבותו בפרשת קטרגייט הישראלית
על פי תחקיר גוף התקשורת "שומרים" במרץ 2019 חתמה חברת ThirdCircle בבעלותו של פוטליק, על חוזה מול שגרירות קטר בוושינגטון.
פוטליק נשכר על מנת לקדם את ענייניה של קטר בארצות הברית.
במסגרת החוזה הוא קיבל כ-2.5 מיליון דולר עד מרץ 2025. בדצמבר 2025 פורסם כי החוזה הוארך בינואר 2025 לריטיינר חודשי של 40 אלף דולר, והחברה קיבלה 400 אלף דולר נוספים במהלך 2025.
בשנת 2024, במהלך מלחמת חרבות ברזל, יעץ למשפחות ישראליות של בני ערובה שהוחזקו על ידי חמאס, פגש אותן בוושינגטון די.
וארגן עבורן פגישה עם בכירים קטריים.
בשנת 2025 הוא צוין כמעורב בפרשת קטרגייט הישראלית.
על פי עדויות העביר פוטליק, לכאורה, כספים מקטר דרך איש העסקים גיל בירגר לאלי פלדשטיין, דוברו של ראש ממשלת ישראל בנימין נתניהו.
לשם כך נוצר חיבור עסקי, כלכלי, בין חברה זו בתיווכם של אוריך ושל ישראל איינהורן תמורת תשלום כספי שהועבר מהחברה לאלי פלדשטיין באמצעות גיל ברגר.
הלכה למעשה, לפי החשד, פעלו השלושה להעברת מסרים לעיתונאים, כך שבאמצעי התקשורת הוצגו כתבות אוהדות של קטר תוך הקטנת חלקה של מצרים כמתווכת הוגנת בעסקה, ותוך הכתבת סדר היום התקשורתי.
ההסכם בין פוטליק לקטר מחייב אותו לקבל אישור בכתב של שגרירות קטר בארצות הברית על כל העסקת קבלן משנה במדינות המזרח התיכון, מה שמוכיח את מעורבותה של קטר בפרשה.
פורסם כי במשטרה מתייחסים אל פוטליק כאל סוכן זר מטעם דוחא וכי לפי החשד הוא קידם אינטרסים של קטר בשעת מלחמה בישראל.
באפריל 2025 זומן לתת עדות פתוחה בפרשה.
החקירה התעכבה בשל קושי בתיאום עם רשויות אכיפת החוק בארצות הברית ולאחר שנקבעה בפעם השלישית ליולי היא בוטלה על ידי משרד המשפטים האמריקאי ללא נימוק.
פורסם כי בכירים במשרד המשפטים האמריקאי מסרו לבכירים במשרד המשפטים הישראלי כי ההוראה שלא לאפשר למשטרת ישראל לחקור את פוטליק, "באה מלמעלה".
באוגוסט 2025 פורסם כי המשטרה הוציאה צו מעצר נגד פוטליק.
פוטליק נשוי לישראלית ולו שלוש בנות.
הוא מתגורר בפרברי וושינגטון די.
ג'יי ג'ון כריסטופר סמית' (בשוודית: Jay Jon Christopher Smith; נולד ב-29 באפריל 1981) הוא זמר וגיטריסט שוודי.
הוא זכה בעונה השביעית של התוכנית Idol, לאחר שגבר על מינה קרלסון בגמר התחרות ב-10 בדצמבר 2010.
במהלך התוכנית עורר מחלוקת תקשורתית גדולה כשאישר שבכמה שלבים בתחרות עישן קנאביס.
בראיון ל-Expressen, סבר כי העונש הראוי עבורו הוא קנס בגין עבירת סמים קלה.
אולם מפיקי התחרות אפשרו לו להשתתף במופעים, בתנאי שלא יעשה זאת שוב.
ב-19 בדצמבר 2010 הוציא את אלבום הבכורה שלו, Jay Smith, לאור.
הוא הגיע למקום הראשון במצעד האלבומים השוודי, ואף דורג במקום התשיעי במצעד השנתי.
איגוד תעשיית ההקלטות השוודי התעיד את היצירה בתואר פלטינה.
ב-1 בדצמבר אישר תאגיד השידור השוודי כי סמית' עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Back to My Roots".
ג'יי רייט פורסטר (14 ביולי 1918 – 16 בנובמבר 2016) היה מהנדס מחשבים, תאורטיקן ניהול ומדען מערכות אמריקאי.
הוא בילה את כל הקריירה שלו במכון הטכנולוגי של מסצ'וסטס (MIT), לשם נכנס כסטודנט לתארים מתקדמים בשנת 1939 ופרש בשנת 1989.
במהלך מלחמת העולם השנייה עבד פורסטר על מערכות סרוו כעוזר מחקר של גורדון ס.
לאחר המלחמה עמד בראש פרויקט המחשב הדיגיטלי Whirlwind ב-MIT.
בהמשך דרכו, היה פורסטר פרופסור בבית הספר סלואן לניהול ב-MIT, שם הציג את "אפקט פוררוסטר", שמתאר תנודות בשרשרת האספקה.
הוא נחשב לאחד ממייסדי תחום הדינמיקה של מערכות (system dynamics), העוסק בהדמיה של אינטראקציות בין רכיבים במערכות דינמיות.
לאחר שעסק בתחילה בהדמיה של מערכות תעשייתיות, ניסה פורסטר לדמות תהליכים עירוניים ובהמשך גם תהליכים עולמיים, ופיתח מודל בשיתוף עם "מועדון רומא" – מודל שהתפרסם דרך הספר "גבולות לצמיחה".
כיום תחום הדינמיקה של מערכות משמש בעיקר למחקר וייעוץ בארגונים ובמערכות חברתיות.
ג'יי רייט פורסטר נולד וגדל בחוות בקר באזור סנדהילס שבנברסקה.
כבר בגיל צעיר גילה עניין בתכנון מערכות חשמליות.
בשנתו האחרונה בתיכון, בנה טורבינת רוח שסיפקה חשמל במתח של 12 וולט לבית משפחתו.
אף שזכה במלגת לימודים למכללה חקלאית, בחר ללכת בעקבות תשוקתו והתקבל ללימודי הנדסה באוניברסיטת נברסקה.
שם נחשף לראשונה להתנהגות של מערכות, דרך לימודי דינמיקה תאורטית בהנדסת חשמל.
לאחר שקיבל תואר ראשון, המשיך פורסטר ללימודים במכון הטכנולוגי של מסצ'וסטס (MIT), שם התקבל כעוזר מחקר בתשלום במעבדת הסרבומכניזמים, תחת פרופ' גורדון ס.
במהלך מלחמת העולם השנייה, פיתחו השניים מערכות סרבומכניות לשליטה באנטנות מכ"ם ומערכות ירי.
חוויה זו חיזקה אצל פוררוסטר את ההבנה כיצד מחקר ותיאוריה יכולים להשתלב ביישומים מעשיים.
בתום המלחמה שימש כמנהל מעבדת המחשבים הדיגיטליים של MIT עד שנת 1951. בתקופה זו היה אחראי לתכנון והקמה של Whirlwind I – אחד המחשבים המהירים הראשונים.
במסגרת עבודתו זו, המציא את זיכרון הליבה המגנטית (random-access, coincident-current magnetic memory), שהפך למרכיב מרכזי במחשבים הדיגיטליים במשך שנים רבות.
מאוחר יותר עמד בראש המחלקה למחשבים דיגיטליים במעבדת לינקולן של MIT.
אך ב-1956 הרגיש כי ימי החלוציות בתחום המחשוב הסתיימו – ופנה לתחום לימודי הניהול.
בית הספר סלואן לניהול ב-MIT הוקם מתוך הנחה שמוסד לניהול בסביבה טכנולוגית יפתח תרבות ייחודית, שונה מזו של מוסדות ליברליים כמו הרווארד או שיקגו.
בסביבה זו פיתח פורסטר את רעיון דינמיקת המערכות (system dynamics).
בניגוד למחקר ניהולי מסורתי ולמדעי החברה, תחום זה צמח מתוך מגע ישיר עם יישומים מהעולם האמיתי.
השראה ראשונית לעבודתו קיבל משיחות עם אנשי חברת ג'נרל אלקטריק.
את הפילוסופיה והמתודולוגיה של התחום פרסם לראשונה בספרו Industrial Dynamics בשנת 1961. שמונה שנים מאוחר יותר, בספרו Urban Dynamics (1969), הציג תאוריה של אינטראקציות עירוניות וזיהה את הסיבות לכישלונן של מדיניות עבר.
בשנת 1970 החל פורסטר לשתף פעולה עם מועדון רומא – גוף חשיבה עולמי הפועל כזרז לשינוי באמצעות זיהוי וניתוח של בעיות קריטיות העומדות בפני האנושות.
במסגרת זו פיתח מודל המתאר את יחסי הגומלין בין אוכלוסייה, משאבי טבע, זיהום, ייצור חקלאי ותעשייתי, השקעות הון ואיכות חיים.
את ממצאיו פרסם בספרו World Dynamics (1971), שבו העלה שאלות חשובות על הקשר בין צמיחה לבין איכות החיים.
עם התבססות תחום דינמיקת המערכות בסוף שנות ה-70, היה פורסטר ממובילי ההתארגנות של התחום.
בשנת 1983 כיהן כנשיא הראשון של האגודה לדינמיקת מערכות, והתמקד בשיפור החינוך בתחום.
הוא פרש מ-MIT בשנת 1989, אך זכה מאז לשורת פרסים והכרה על תרומתו ארוכת השנים.
באותה שנה קיבל את מדליית הטכנולוגיה הלאומית מידי הנשיא ג'ורג' הרברט ווקר בוש.
בשנת 2006 נבחר להיכל התהילה של הפדרציה הבינלאומית לחקר תפעולי.
ג'יי קלי הוא סרט דרמה-קומית משנת 2025 בבימויו של נואה באומבך, שגם כתב את התסריט יחד עם אמילי מורטימר ומשתתף בהפקה יחד עם איימי פסקל ודייוויד היימן.
מככבים בו ג'ורג' קלוני, אדם סנדלר, לורה דרן, בילי קרודופ, ריילי קיאו וגרטה גרוויג.
הסרט הוקרן בבכורה עולמית במסגרת התחרות הראשית בפסטיבל הסרטים של ונציה ה-82 ב-28 באוגוסט 2025. הוא עלה לאקרנים בבתי הקולנוע בהפצה מוגבלת ב-14 בנובמבר 2025 לפני שעלה לשירות הזרמת המדיה נטפליקס ב-5 בדצמבר.
שחקן הקולנוע המפורסם ג'יי קלי (קלוני) ומנהלו המסור רון (סנדלר) יוצאים למסע בלתי צפוי ברחבי אירופה.
בדרך נאלצים שני הגברים להתעמת עם הבחירות שקיבלו, עם מערכות היחסים עם הקרובים להם והמורשת שישאירו אחריהם.
ג'ורג' קלוני – ג'יי קלי, שחקן מפורסם
אדם סנדלר – רון, המנהל של ג'יי
לורה דרן – ליז, היחצנית של ג'יי
בילי קרודופ – חברו של ג'יי למשחק, שלא זכה להצלחה גדולה
ריילי קיאו – בתו הגדולה של ג'יי
גרייס אדוארדס – בתו הצעירה של ג'יי
סטייסי קיץ' – אביו של ג'יי
ג'ים ברודבנט – במאי שנפטר לאחרונה, ואחראי לפריצתו הגדולה של ג'יי
גרטה גרוויג – אשתו של רון
בדצמבר 2023 הוכרז כי נואה באומבך עובד על הפקת הסרט הבא במסגרת החוזה שלו עם נטפליקס, וג'ורג' קלוני ואדם סנדלר עתידים לככב בו.
במרץ 2024 הוכרז על הצטרפותם של לורה דרן, בילי קרודאפ וריילי קיאו לצוות השחקנים, ובהמשך הוכרז על הצטרפותם של שחקנים נוספים ואף נחשף שמו.
צילומי הסרט העיקריים החלו באותו החודש.
הסרט צולם בלונדון, בניו יורק ובטוסקנה.
צלם הסרט היה צלם הקולנוע השוודי זוכה האוסקר ליינוס סנדגרן, ולריו בונלי שימש כעורך ואילו ניקולס בריטל הלחין את פסקול הסרט.
פרסתאריךקטגוריהעבורתוצאהמקורפרס גות'הם1 בדצמבר 2025הופעת המשנה הטובה ביותראדם סנדלרמחווה לבמאינואה באומבךפרס איגוד מבקרי הקולנוע האמריקאי4 בינואר 2026הסרט הטוב ביותר"ג'יי קלי"שחקן המשנה הטוב ביותראדם סנדלרהליהוק והאנסמבל הטובים ביותרדאגלס אייבל ונינה גולדהתסריט המקורי הטוב ביותרנואה באומבך ואמילי מורטימר
ג'יי סטנספילד הוא כדורגלן אנגלי המשחק בעמדת החלוץ בקבוצת ברמינגהאם סיטי מהפוטבול ליג צ'מפיונשיפ.
סטנספילד הוא בנו של כדורגלן העבר אדם סטנספילד .
הוא החל לשחק כדורגל במחלקת הנוער של אקסטר סיטי, ובחודש אוגוסט 2019 עבר למחלקת הנוער של פולהאם מהפוטבול ליג צ'מפיונשיפ.
ב-4 בינואר 2020 ערך את הופעת הבכורה שלו בקבוצה הבוגרת של המועדון, בניצחון 2-1 על אסטון וילה במסגרת הסיבוב השלישי של גביע ה-FA לעונת .
ב-22 בינואר ערך את הופעת הבכורה שלו בליגה, בתיקו 0-0 נגד צ'רלטון את'לטיק במסגרת המחזור ה-29 לעונת 2019/2020. ב-24 באוגוסט 2021 הבקיע את שער הבכורה שלו במועדון, בניצחון 2-0 על ברמינגהאם סיטי במסגרת הסיבוב השני של גביע הפוטבול ליג לעונת .
בתום העונה העפילה פולהאם לפרמייר ליג, וב-13 באוגוסט 2022 ערך את הופעת הבכורה שלו בליגה, בתיקו 0-0 נגד וולברהמפטון וונדררס במסגרת המחזור השני לעונת 2022/2023.בסך הכל ערך שש הופעות ליגה במדי המועדון.
ב-2 בספטמבר הושאל לאקסטר סיטי מהפוטבול ליג הראשונה עד לתום העונה, ובסך הכל ערך 36 הופעות ליגה במדי המועדון, בהן הבקיע תשעה שערים.
ב-24 באוגוסט 2023 הושאל לברמינגהאם סיטי מהפוטבול ליג צ'מפיונשיפ למשך עונת 2023/2024. ב-26 באוגוסט ערך את הופעת הבכורה שלו במועדון, בניצחון 2-1 על פלימות' ארגייל במסגרת המחזור הרביעי בליגה, ובמשחק זה הבקיע את שער הבכורה שלו במועדון.
הוא ערך 43 הופעות ליגה במהלך תקופת ההשאלה, בהן הבקיע 12 שערים, ובתום העונה ירדה הקבוצה לפוטבול ליג הראשונה, וסטנספילד קיבל את תואר שחקן העונה של המועדון.
ב-30 באוגוסט 2024 חתם על חוזה קבוע במועדון, והבקיע 19 שערים ב-37 הופעות ליגה במהלך עונת , בסיומה חזרה ברמינגהאם סיטי לפוטבול ליג צ'מפיונשיפ.
סטנספילד נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2025, וערך שש הופעות בטורניר, כולל בגמר הטורניר, בו ניצחה נבחרתו את נבחרת גרמניה עד גיל 21 וזכתה בטורניר.
נהר ג'ייהאן (טורקית Ceyhan; ערבית ג'יחאן جيحان; בעבר ביוונית פירמוס Πύραμος) הוא נהר בדרום טורקיה.
הנהר נובע בהרי הטאורוס וזורם לאורך 509 ק"מ בכיוון כללי דרומה, עד שהוא נשפך בדלתה גדולה במרכזו של מישור צ'וקורובה אל מימי מפרץ איסכנדרון שבים התיכון.
לאורך הנהר הוקמו מספר סכרים וסכר מנזלט (Menzelet Barajı) מצפון לעיר קהרמאנמרש הוא הגדול שבהם.
הסכר גרם להיווצרות אגם בשטח של 42 קמ"ר.
החל בשנות ה-90 התקיימו מגעים בין טורקיה לישראל כמו גם עם ירדן וערב הסעודית בדבר יצוא מים מטורקיה למדינות אלה.
הפרויקט אשר יועד להזרים את מי הג'ייהאן והסייהאן הסמוך לו בצינור או באמצעות מכליות אל מדינות אלה זכה לשם "נהר השלום" (Barış Suyu), אך הוא לא יצא לבסוף אל הפועל, בין היתר בשל עלותם הגבוהה של המים.
הנהר נזכר על ידי סטראבון שטען כי הוא נושא כמות כה גדולה של בוץ עד שהקרקע שהוא משקיע בשפכו תגיע יום אחד עד לאי קפריסין ותחבר אותו ליבשה.
אגדה טורקית מספרת כי שמו של נהר ג'ייהאן ושמו של הנהר הסמוך לו סייהאן באו משמם של שני אחים אשר שלטו בעבר באזור.
ג'יידיט הוא מינרל הנחשב כסוג של ירקן וחבר בקבוצת הקלינופירוקסן - קבוצה של מינרלים אינוסיליקטים (סיליקטים במבנה דמוי שרשרות) של שרשרת בודדת מאפיים.
נוסחת המבנה הכימי של הג'יידיט היא: Na (Al,Fe+3)Si2O6.
לג'יידיט יש ברק זגוגי ופצילות מושלמת.
קשיות המינרל נעה בין 6 ל־6.5 (תלוי בהרכבו) על פי סולם מוס ומשקלו הסגולי נע בין 3.25 ל־3.35. מבחינת תכונותיו האופטיות הג'יידיט הוא דו־צירי חיובי ומקדם השבירה שלו הוא 1.65.
צבע הג'יידיט נע בדרך כלל בין לבן לירוק תפוח חיוור ועד צבע ירוק עמוק המכונה ירוק־ירקן, אך הוא יכול להיות גם כחול־ירוק (כדוגמת הירקן הידוע שנתגלה מחדש לאחרונה המכונה ירקן "אולמק־כחול"), ורוד, לבנדר, ומגוון צבעים נדירים אחרים.
הצבע מושפע בעיקר מנוכחותם של יסודות קורט כדוגמת כרום וברזל.
שקיפות האבן יכולה לנוע מאטוּם כמעט לחלוטין ועד כמעט שקוף.
ניתן לראות שינויים בגוון ובשקיפות אפילו באותה דגימה.
הג'יידיט יוצר תמיסה מוצקה עם חברים אחרים בקבוצת הפירוקסן.
סוג אחד של תמיסה מוצקה אחת הוא עם אוגיט (Ca,Mg,Fe)SiO3)) ודיופסיד (MgCaSi2O6) - מינרלים העשירים בסידן ובמגנזיום.
בתהליך זה הנתרן מתחלף בכמויות משתנות עם הסידן, כאשר ברזל (Fe+2) ומגנזיום מחליפים את הברזל (Fe+3) על מנת לאזן את המטען החשמלי.
סוגים אחרים של תמיסות מוצקות נוצרים עם אגירין (NaFe3+Si2O6), מינרל עשיר בנתרן ובברזל ועם קוסמוכלור (NaCrSi2O6), מינרל עשיר בנתרן ובכרום.
פירוקסנים עשירים בג'יידיט ובאוגיט מכונים אומפציט (Na(Fe3+,Al3+)Si2O6).
הג'יידיט זוהה לראשונה כמינרל בשנת 1863 על סמך דגימות מטאומאו (Tawmaw) בבורמה עילית.
מקור השם באבן הירקן, באנגלית "ג'ייד" (Jade).
מקור המילה האנגלית בשם הספרדי לאבן הירקן, "piedra de ijada" - בספרדית "אבן החלציים", כינוי שהופיע בכתובים לראשונה ב־1565. מקור הכינוי הספרדי הוא באמונה כי הירקן מסוגל לרפא מחלות הקשורות בחלקו התחתון של הגוף, כדוגמת אבנים בכליות ומחלות כליה.
ג'יידיט הוא אחד משני המינרלים המוכרים כאבן החן ירקן.
המינרל השני הוא נפריט, סוג של אקטינוליט (Ca2(Mg,Fe)5Si8O22(OH)2).
קשה מאוד להבדיל בין שני המינרלים, ולכן רק בשנת 1863 נתגלתה העובדה שישנם שני סוגים של אבן הירקן.
באבן הירקן נעשה שימוש במשך תקופות ארוכות לגילוף חפצי חן וחפצי קודש בסין ובאמריקה המרכזית.
הירקן שבו נעשה שימוש לגילוף בסין בנוי בדרך כלל מהמינרל נפריט, הנפוץ יותר מג'יידיט (אם כי טווח הגוונים שלו מצומצם יותר), אבל גם בירקן מג'יידיט נעשה שימוש.
בג'יידיט מעמק מוטאגואה (Motagua) בגואטמלה נעשה שימוש על ידי האולמקים, בני המאיה והילידים של קוסטה ריקה.
כיום נוהגים לגלף מאבן הירקן חרוזים, קבושונים לשיבוץ בתכשיטים, עגילים, טבעות וצמידים.
כמו כן נוהגים לגלף חפצי נוי יקרים כדוגמת פסלונים מאבן הירקן.
הגוונים המוערכים ביותר של ג'יידיט הם בדרך כלל הסוגים השקופים למחצה של הירוק העז, אף על פי שהסינים, הידועים בחפצי הערך המגולפים שלהם, דווקא העריכו באופן מיוחד את הירקן שגונו לבן.
כיום, הסוג היקר ביותר של ג'יידיט הוא ירקן בגוון "ירוק אימפריאלי" שניחן בגוון ירוק איזמרגד ובשקיפות גבוהה.
זוהי כיום אבן החן היקרה בעולם, יקרה יותר מיהלום במשקל דומה.
גם מחירם של סוגי ירקן אחרים בגוונים נוספים כדוגמת "אולמק כחול", המאופיין בצבע כחול־ירוק עמוק ובגוון שקוף המנומר בנקודות לבנות, מאמיר בשל יופיים הייחודי והשימוש ההיסטורי שעשו בו האולמקים של מרכז אמריקה וכן ילידי קוסטה ריקה.
עם זאת, סוג זה נתגלה מחדש רק לאחרונה והכמות הנחצבת ממנו בגואטמלה מועטה, ולכן סוג זה עדיין נדיר מאוד ומוכר מעט מדי מכדי שיקבל ערך כאבן חן יקרה.
בעת רכישת ירקן נקבעת האיכות על פי רמת השקיפות, הניקיון וטוהר הצבע.
לעיתים נמכרים מינרלים אחרים כדוגמת קוורץ וסרפנטין כירקן, אך ניתן להבדיל בינם לבין ירקן אמיתי באמצעות בדיקת הפצילות והקשיות.
כלורומלניט הוא סוג של ג'יידיט שחור עשיר בברזל.
המקורות העיקריים לכלורומלניט הם גואטמלה, בורמה ודרום מערב סין.
את הסוג הנדיר הזה של ירקן ניתן ללטש לרמה של ברק של מראה.
אף על פי שהכלורומלניט גורם למבוכה קלה בהיותו לכאורה סוג שלישי של ירקן (בנוסף לג'יידיט ולנפריט) אין ספק בהיותו סוג של ג'יידיט.
בני המאיה נהגו ליצור כלים מכלורומלניט מכיוון שהגוון נראה פחות מושך עין מירקן בגוונים ירוק, כחול ולבנדר שממנו נהגו ליצור תכשיטים.
הג'יידיט נוצר בסלעים מותמרים תחת לחץ גבוה וטמפרטורות נמוכות יחסית (פאצייס צפחות כחולות).
אלביט (NaAlSi3O8) הוא מינרל נפוץ בקרום כדור הארץ, ומשקלו הסגולי הוא 2.6, נמוך בהרבה משל הג'יידיט.
תחת הלחץ ההולך ומתגבר נשבר האלביט על מנת ליצור מקבץ של ג'יידיט בתוספת קוורץ.
כמו כן מוצאים ג'יידיט באקלוגיט.
מינרלים נלווים לג'יידיט כוללים את גלאוקופן, לוסוניט, מוסקוביט, ארגוניט, סרפנטין וקוורץ.
סלעים המכילים כמעט אך ורק ג'יידיט מכונים ג'יידיטיט.
בכל המקרים המתועדים היטב נראה כי ג'יידיטיט נוצר מנוזלים של אזור הפחתה בהקשר לסרפטיניט, כפי שמדווחים סורנסן ושותפיו .
ג'יידיטיט עמיד לבלייה, וגושי סלע של ג'יידיטיט שמקורם בסביבות עשירות בסרפנטין בהם נוצרו מצויים במגוון סביבות.
ניתן למצוא כמויות קטנות של ג'יידיט במקומות רבים בעולם.
ג'יידן כריסטופר סייר סמית' הוא ראפר, פזמונאי ושחקן קולנוע אמריקאי, בנם של השחקנים ויל סמית' וג'יידה פינקט סמית'.
סמית' נולד במאליבו, קליפורניה, ארצות הברית לשחקן ויל סמית' ולשחקנית ג'יידה פינקט סמית'.
יש לו אח למחצה הגדול ממנו, טריי סמית' (1992) ואחות קטנה וילו סמית'.
סמית' למד בבית הספר הפרטי "New Village Leadrship Academy" לפני שעבר לחינוך ביתי.
סמית' ושני אחיו היו שגרירי נוער בפרויקט זמבי, המספק סיוע בשיתוף חברת הסברו לילדים זמביים שהתייתמו בשל מחלת האיידס.
סמית' החל את קריירת המשחק שלו בגיל 7 בסרט "המרדף לאושר" אותו הפיק אביו, וכיכב לצדו של אביו שגם גילם את הדמות הראשית.
בשנת 2010, כשהיה בן 12, שיחק בתפקיד הראשי בסרט "קראטה קיד".
לאחר הסרט שר סמית' עם ג'סטין ביבר את השיר "Never Say Never", שיר שהפך לימים לאחד הלהיטים הגדולים של ביבר, והמזוהה ביותר עם סמית'.
בקליפ השיר נכללו קטעים מ"קראטה קיד" לצד צילומים של סמית' וביבר מקליטים את השיר.
ב-2013 כיכב, שוב לצד אביו, בסרט "העולם אחרי".
ביוני 2017 עבר סמית מבית הוריו לבית בשווי 4 מיליון דולר בשכונה היידן הילס שבמחוז לוס אנג'לס.
בשנת 2013 העלו דבריו של סמית מחלוקות כאשר ביקר את החינוך המסורתי והמליץ לצעירים לעזוב את בית הספר.
כשדיבר על בני נוער שלומדים בבית ספר ציבורי, אמר סמית' "ילדים שלומדים בבית ספר ציבורי הם כל כך מתבגרים, כל כך נסערים."
סמית יצא עם שרה סניידר משנת 2015 עד 2017. השניים נפרדו לאחר שעלו שמועות בגין בגידות מצדה.
סניידר עוררה השראה לשירים רבים באלבום הבכורה של סמית', "Syre".
בנובמבר 2018, במהלך פסטיבל מוזיקה בו הופיע ג'יידן באצטדיון דודג'ר, אמר כי הוא נמצא במערכת יחסים עם הראפר טיילר, דה קריאייטור, אם כי טיילר הכחיש את הטענות הללו.
בראיון שנערך לאחר מכן לרדיו, ג'יידן חזר והדגיש שטיילר הוא החבר שלו.
בתחילת 2020, ג'יידן בירך בזכייה של טיילר בפרס הגראמי בציוץ בטוויטר והוסיף "החבר שלי זכה בגראמי."
שנהסרטתפקידהערות2006המרדף לאושרכריסטופר גרדנר ג'וניור2008כשהעולם עמד מלכתג'ייקוב בנסון ג'וניור2010קראטה קידדרה פרקר2013העולם אחריקיטאי רייג'2018סקייט קיטצ'ןדבון2020מעשי ג'וקרים: הסרטעצמושנת חייםדארין
שנהסדרהתפקידהערות2006-2003All of Usרג'י7 פרקים2008החיים היפים של זאק וקודיטרוויספרק: "Romancing the Phone"2017-2016גט-דאון (אנ')מרכוס "דיזי" קיפלינגתפקיד משני; (2 עונות); 11 פרקים2018-2017ניו יוקיוקאז-קהאןדיבוב; 7 פרקים2022Entergalacticג'ורדןדיבוב; ספיישל טלוויזיוני של נטפליקס
ג'יידה קורן פינקט-סמית' היא שחקנית, במאית ותסריטאית קולנוע, סופרת, רקדנית, זמרת-יוצרת ואשת עסקים אמריקאית.
נולדה בשם ג'יידה קורן פינקט בבולטימור, מרילנד שבארצות הברית, ונקראה על שמה של שחקנית אופרת הסבון האהובה על אימה, ג'יידה רולנד.
הוריה הם אדריאן בנפילד ג'ונס, האחות הראשית של המרפאה העירונית בבולטימור, ורובסול פינקט ג'וניור, שניהל חברת בנייה.
בנפילד ג'ונס נכנסה להריון בתיכון.
בני הזוג התחתנו אך התגרשו לאחר מספר חודשים.
בנפילד ג'ונס גידלה את פינקט בעזרת אמה, מריון מרטין בנפילד, שהועסקה כעובדת סוציאלית.
בנפילד שמה לב לתשוקה של נכדתה לאמנויות הבמה ורשמה אותה לשיעורים בפסנתר, סטפס, ושיעורי בלט.
יש לה אח-למחצה צעיר בשם כיילב פינקט אשר הוא שחקן וסופר.
פינקט-סמית' נשארה קרובה לאמה ואמרה: "מערכת היחסים של אמא ובת היא לרוב הכי כנה, ואנחנו כל כך קרובות." היא השתתפה כשושבינה של כבוד בחתונה של אימה למנהל הטלקומוניקציה פול ג'ונס בשנת 1998. פינקט-סמית' העריצה מאד את סבתה, ואמרה: "סבתא שלי הייתה אדם שרצה ליצור קהילה טובה יותר ולהוסיף יופי לעולם".
פינקט-סמית' למדה מחול ותיאטרון בבית הספר בולטימור לאמנויות, וסיימה את לימודיה בשנת 1989. היא המשיכה את לימודיה באוניברסיטת צפון קליפורניה לאמנויות, אך נשרה אחרי שנה.
היא עברה ללוס אנג'לס, קליפורניה כדי להתמיד בקריירת משחק.
בשנת 1997 היא התחתנה עם השחקן והראפר ויל סמית', ולהם שני ילדים, ג'יידן ו-וילו.
פינקט סמית' היא אמו החורגת של בנו של סמית, וילארד "טריי" סמית' השלישי, מנישואיו הקודמים.
בני הזוג הקימו יחד קרן על שם ויל וג'יידה סמית', ארגון צדקה אשר מתמקד בתמיכה משפחתית.
הקרן שיתפה פעולה עם מוסדות ללא כוונת רווח, כגון "YouthBuild" וקרן לופוס של אמריקה.
באוקטובר 2023, פרסמה ג'יידה כי היא ווויל סמית' חיים בנפרד מאז 2016.
היא החלה את הקריירה שלה בשנת 1990, בהופעת אורח בקומדיית המצבים "True Colors".
היא כיכבה בתוכנית עולם אחר, שהופקה על ידי ביל קוסבי, והופיעה לצד אדי מרפי בסרט "הפרופסור המטורף" (1996).
היא כיכבה בסרטים דרמטיים כגון "סכנה לציבור" (1993) ו"נקמה שחורה" (1996).
היא הופיעה בלמעלה מ-20 סרטים במגוון ז'אנרים, כולל "צעקה 2", "עלי", "מטריקס רילודד", "מטריקס רבולושנס", "מדגסקר" ו"מדגסקר 2".
ב-2017 שיחקה בסרט הקומדיה "טיול בנות" לצד רג'ינה הול, קווין לטיפה ומייק קולטר.
פינקט סמית' השיקה קריירה מוזיקלית משלה בשנת 2005, כאשר סייעה ליצור את להקת הנו-מטאל "Wicked Wisdom", במסגרתה שרה וכתבה שירים.
סמית' גם יצרה חברת ההפקה, ובנוסף כתבה ספר, שיצא לאור בשנת 2004.
בשנת 2008 ביימה וכתבה את הסרט העלילתי "חוזה אינטימי" (The Human Contract), אשר בו גם כיכבה לצד ג'ייסון קלארק, פאס וגה, טד דנסון, אידריס אלבה וג'ואנה קסידי.
הסרט הוקרן לראשונה ב-מאי 2008 בפסטיבל הקולנוע בקאן, ויצא לאקרנים בהפצה נרחבת בארצות הברית ב-30 ביוני 2009.
בשנת 2009 החלה לככב בתפקיד ראשי בסדרת הדרמה "הות'ורן" של רשת TNT, בתפקיד כריסטינה הות'ורן, מנהלת בית החולים לצד מייקל ורטן.
את תפקיד זה גילמה למשך 3 עונות עד לסיומה ב-2011.
בשנת 2018, השיקה פינקט סמית' את סדרת הטלוויזיה המקוונת, המשודרת בערוץ Facebook Watch, "Red Table Talk".
בסדרה, שבפורמט תוכנית אירוח, פינקט סמית', בתה וילו סמית', ואמה אדריאן בנפילד-נוריס משוחחות על נושאים שונים, לעיתים קשים, לפעמים עם אורחים.
ג'ייהאן (בטורקית: Ceyhan) היא עיר בנפת אדנה במחוז הים התיכון שבדרום טורקיה, הקרויה על שמו של נהר בעל שם זהה.
לפי אומדן רשמי משנת 2023 אוכלוסיית העיר מנתה 156,610 בני אדם.
לעיר חשיבות כלכלית, שכן היא משמשת כמרכז לוגיסטי למעבר סחורות במזרח התיכון, מרכז אסיה ורוסיה, להובלת נפט וגז טבעי.
ההיסטוריה הידועה של העיר היא מלפני 9000 שנה.
במישור ג'ייהאן היו תרבויות חיתיות, אשוריות, פיניקיות, מצריות, הלניסטיות, איראניות, רומיות וביזנטיות.
בנוסף למדינות עתיקות כמו ארזווה, האזור נשלט על ידי אשור, בבל, פרס, אלכסנדר מוקדון, בית סלאוקוס, בית תלמי, האימפריה הרומית, האימפריה הביזנטית, בית אומיה, בית עבאס, שושלת טולון שושלת חמדן ושוב האימפריה הביזנטית.
לאחר קרב מנזיקרט בשנת 1071, הסלג'וקים כבשו לחלוטין את מישור ג'ייהאן ואדנה בשנת 1083. ג'ייהאן, שסופחה לממלכת קיליקיה הארמנית ב-1097, נפלה לידיהם של הממלוכים ממצרים במאה ה-14 וצורפה מאוחר יותר לנסיכות דולקדיר.
אוכלוסייתה באותה תקופה הייתה 5,000 נפש.
בין השנים 1353-1515, ג'ייהאן נותר תחת שלטונו של נסיכות רמזאן (בטורקית, Ramazanoğulları Beyliği'nın), אחת מהנסיכויות הבייליקיות באנטוליה, שהייתה קשורה לממלוכים,.
הממלוכים והעות'מאנים נלחמו על אדמות אלו בין השנים 1485-1498. החל משנת 1515, עברו אדמות אדנה, יחד עם מישור ג'ייהאן, לניהול האימפריה העות'מאנית.
העיר נקראה ירסובת (Yarsuvat) במרשם הקרקרעות העות'מאני (1525).
שמה שונה לחמידיה על שם עבדול חמיד השני ב-1896, לאחר מכן לאורפיה ב-1909 ולג'ייהאן ב-3 במאי 1929.
בין השנים 1833-1840, מישור ג'ייהאן החליף ידיים ועבר לאבראהים פאשא.
איברהים פאשה עלה לקוניה בעזרת שבטים טורקמנים, ועזב את השלטון העות'מאני.
בנוסף, רצה לפגוע בשבטים שנשארו נאמנים ל.
ג'ייהאן שבה לשלטון עות'מאני ב-1841. ב-6 בינואר 1922 הפכה העיר לחלק מטורקיה.
לעיר חשיבות רבה לכלכלה הטורקית, בשטחה ממוקם מסוף נפט הקולט נפט גולמי שמגיע משדות הנפט של אזרבייג'ן, עובר דרך הים הכספי וגאורגיה על גבי צינור הנפט באקו-טביליסי-ג'ייהאן, ומשם עובר למכליות נפט שנעות דרך הים התיכון ליעדן.
העיר משמשת כיעד גם לצינור הנפט הטרנס-אנטולי המוביל נפט גולמי מרוסיה ולצינור הנפט כירכוכ-ג'ייהאן המוביל נפט מעיראק.
בעבר נשקלה האפשרות להקים את מסדרון התשתיות שיקשר את העיר ומקורות האנרגיה שלה לישראל.
ג'ייהאן מקיימת קשרי ערים אחיות עם:
ג'ייד ניקול רמזי היא שחקנית אנגלייה הידועה בעיקר בתפקידה כפטרישיה ויליאמסון בסדרת הטלוויזיה של ניקלודיאון "בית אנוביס".
לרמזי יש אחות תאומה זהה, ניקיטה רמזי.
רמזי הופיעה בסרט המאפיה שבו היא ואחותה שיחקו את חברות האספסוף "ברית התאומים".
היא גם הייתה כוכב-שותף כג'ין במופע הקומדיה "Twinny Somethings" עם אחותה.
עבודת המשחק המקצועית הראשונה שלה הייתה "X Men 2" כתאומה x-קיד.
כיום היא מככבת בסדרת הטלוויזיה של ניקלודיאון, "בית אנוביס", כפטרישיה ויליאמסון, שבו היא הופיעה עד וכולל העונה השלישית.
אחותה התאומה עשתה הופעת אורח כאחותה התאומה של פטרישיה, פייפר.
פטרישה הופיעה גם בתשעים דקות ספיישל של בית אנוביס, 'אבן הבוחן של רא' שהוקרן לראשונה בארבע עשרה ליוני, 2013 בבריטניה.
ב-2013 רמזי קיבלה תפקיד ראשי בסרט האימה 'Silver Falls' לצד אחותה, ניקיטה רמזי.
הן ישחקו כאחיות תאומות, הת'ר והולי דאל.
ג'יילן בראון הוא כדורסלן אמריקאי, המשחק בקבוצת בוסטון סלטיקס מליגת ה-NBA.
גובהו 1.98 מטרים והוא משחק בעמדות הסמול פורוורד והקלע.
בראון נולד וגדל בעיר מרייטה שבג'ורג'יה, ולמד ב"תיכון ג'וזף וילר" המקומי.
בעונת ה שלו הוביל את קבוצת הכדורסל של תיכון וילר לאליפות ליגת התיכונים הבכירה של ג'ורג'יה.
במשחק הגמר קלע בראון 22 נקודות, מתוכן 10 ברבע האחרון, ודייק בשתי זריקות עונשין פחות משנייה לסיום המשחק, שהעניקו לקבוצתו את הניצחון בתוצאה 59–58. בסיום העונה זומן להשתתף במשחק מקדונלד'ס אול-אמריקן היוקרתי, בו קלע 9 נקודות והוריד 6 ריבאונדים.
לאחר מכן עבר בראון לחוף המערבי של ארצות הברית כדי ללמוד באוניברסיטת קליפורניה בברקלי, ושיחק עבור קבוצת הכדורסל שלה במשך שנה אחת.
בעונתו היחידה בקליפורניה רשם ממוצעים של 14.6 נקודות, 5.4 ריבאונדים ו-2.0 אסיסטים למשחק.
בסיום אותה עונה הודיע על כוונתו לוותר על המשך לימודיו באוניברסיטה ולהעמיד עצמו לבחירה בדראפט ה-NBA 2016.
בראון נבחר בבחירה השלישית של דראפט ה-NBA לשנת 2016, על ידי קבוצת בוסטון סלטיקס.
בעונתו הראשונה ב-NBA רשם ממוצעים של 6.6 נקודות ו-2.8 ריבאונדים למשחק כשחקן ספסל, ובסיום העונה נבחר לחמישיית הרוקיז השנייה של העונה.
בעונתו השנייה ב-NBA הציג שיפור משמעותי כשהפך לשחקן חמישייה קבוע, והיה הקלע השני בקבוצתו עם 14.5 נקודות בממוצע למשחק.
בפלייאוף 2018 קלע בראון 18.0 נקודות למשחק ועזר לסלטיקס להעפיל לשלב גמר המזרח, בו הפסידו לקליבלנד קאבלירס בתוצאה 3–4.
באוקטובר 2019 חתם על הארכת חוזה בבוסטון ל-4 עונות נוספות, החל מעונת , עבור כ-115 מיליון דולר.
בעונת קבע שיאי קריירה של 20.3 נקודות, 6.4 ריבאונדים ו-2.1 אסיסטים בממוצע למשחק, והעפיל עם הסלטיקס לגמר המזרח בפלייאוף, בפעם השלישית בקריירה.
לאורך הפלייאוף המשיך להצטיין, עם ממוצעים של 21.8 נקודות ו-7.5 ריבאונדים למשחק, אך קבוצתו הפסידה בסדרת גמר המזרח מול מיאמי היט (2–4).
בעונת 2023-2024 זכתה בוסטון באליפות ה-18 שלה ב-NBA, וג'יילן בראון זכה בתואר MVP של סדרת הגמר מול דאלאס מבריקס, בה ניצחה בוסטון 4:1.
בשנת 2019 השתתף בראון בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד.
לאורך הטורניר קלע בראון 7.9 נקודות בממוצע למשחק.
ג'יידן מארטל (; נולד ב-4 בינואר 2003) הוא שחקן קולנוע וטלוויזיה אמריקאי, הידוע בשל תפקידו הראשי בסרט האימה משנת 2017, "זה", ובהמשכו "זה: חלק 2" משנת 2019, וכן, במיני סדרה "להגן על ג'ייקוב" ברשת אפל TV פלוס.
נולד בשם ג'יידן וסלי ליברהר (Jaeden Wesley Lieberher) בפילדלפיה, פנסילבניה שבארצות הברית, למשפחה נוצרית בעיקרה.
סבתו מצד אמו היא קוריאנית.
אביו הוא השף וסלי "וס" ליברהר מלוס אנג'לס, ואמו היא אנג'לה תרזה "אנג'י" מארטל.
הוריו התגרשו בשנת 2011 בהיותו בן 8, והוא נשא את שם המשפחה "ליברהר" עד שנת 2019, עת אימץ את שם נעוריה של אמו: "מארטל".
בשנת 2013, החל מארטל את הקריירה שלו כשחקן בסרט הקצר "Grief", ושנה לאחר מכן השתתף בסרט המצליח שגרם לו לפרוץ לתודעה, "וינסנט הקדוש".
בין היתר השתתף מארטל בסרטים "לא מתרגש" (2014), "אלוהה" (2015), וכן דיבב בפרק אחד מתוך בסדרת הטלוויזיה "אבא אמריקאי".
בשנת 2015 גילם דמות משנית בעונה השלישית והרביעית של הסדרה "הסקס של מאסטרס" ברשת שואוטיים.
בשנת 2017, השתתף מארטל בסרט שובר הקופות "זה", בתור הדמות הראשית ויליאם "ביל" דנברו.
באותה שינה שיחק בסרט "הספר של הנרי".
בשנת 2019 חזר לשחק את הגרסה הצעירה של אותה הדמות בסרט ההמשך "זה: חלק 2".
בנוסף, הוא שיחק בקומדיית המסתורין השחורה "רצח כתוב היטב", בה גילם את הבן הצעיר ביותר במשפחה, ג'ייקוב טרומבי.
בשנת 2020 שיחק בתפקיד ראשי במיני-סדרת המתח "להגן על ג'ייקוב" המבוססת על הרומן באותו שם, בתפקיד הנער ג'ייקוב ברבר המואשם ברצח חברו לכיתה, בעוד הוריו נאבקים להוכיח את חפותו.
+שנהסרטתפקידהערות2014וינסנט הקדושאוליבר ברונשטייןלא מתרגשהילד בן 62015אלוההמיטשל וודסייד2016ספיישל חצותאלטון מאיירהתיקוןאנתוני2017הספר של הנריהנרי קרפנטרזהויליאם "ביל" דנברו2019Low TideפיטרThe True Adventures of Wolfboyפולזה: חלק 2ביל דנברו הצעיררצח כתוב היטבג'ייקוב טרומבי2020הבקתהאיידן האל2022שליטי המטאלקווין שיילב הטלפון של מר הריגן קרייג2024הם באים בלילה (אנ')ג'וזףבאג 2000 (אנ')אילייTBATunnelsגרייסון מיטשלDirty Finger Nails
+שנהסדרהתפקידהערות2015אבא אמריקאיקולים שוניםדיבוב; פרק: "My Affair Lady"2015–2016הסקס של מאסטרסג'וני מאסטרסתפקיד חוזר; (עונות 4-3); 11 פרקים2020להגן על ג'ייקובג'ייקוב בארברתפקיד ראשי; 8 פרקים2021Callsג'סטיןפרק: "Mom"
ג'יידון מאליק סאנצ'ו הוא כדורגלן אנגלי המשחק בעמדת הקיצוני באסטון וילה מהפרמייר ליג בהשאלה ממנצ'סטר יונייטד.
סאנצ'ו נולד בשכונת קמברוול שבלונדון, למהגרים מטרינידד וטובגו.
הוא גדל בשכונה הלונדונית קנזינגטון.
הוא הצטרף למחלקת הנוער של ווטפורד בגיל שבע.
בגיל 14 עבר למנצ'סטר סיטי, ששילמה עבורו כחצי מיליון פאונד, במסגרת תוכנית לקידום כישרונות צעירים בכדורגל.
הוא הרשים באקדמיית הנוער של סיטי, ובמאי 2017 החל להתאמן עם הקבוצה הבוגרת.
ביולי הוא נופה מסגל הקבוצה למשחקי קדם עונת 2017/18, עקב ויכוח על דקות משחק, אשר לפי השחקן הובטחו לו בחוזה.
סאנצ'ו חתם בבורוסיה דורטמונד ב-31 באוגוסט 2017, תמורת סכום העברה של כשמונה מיליון לירות שטרלינג, נכלל באופן מיידי בקבוצה הבוגרת של דורטמונד וקיבל את חולצה מספר 7. הוא ביקש לעבור לדורטמונד על אף התעניינות בו מצד קבוצות פאר באירופה, ולמרות ניסיונותיה של קבוצתו הקודמת, ושל מאמנה, פפ גווארדיאולה, להשאירו.
הוא ערך את הופעת הבכורה שלו ב-21 באוקטובר, כאשר נכנס כמחליף בדקות הסיום, בתיקו 2-2 עם איינטרכט פרנקפורט.
בכך הפך סאנצ'ו לאנגלי הראשון שמשחק בבונדסליגה במדי דורטמונד.
בנוסף, ערך שלוש הופעות במדי קבוצת המילואים של דורטמונד בשנת 2017. ב-14 בינואר 2018 פתח לראשונה בהרכב דורטמונד בשוויון המאופס מול וולפסבורג.
ב-21 באפריל כבש את שער הבכורה שלו ככדורגלן מקצועני בניצחון 0–4 על באייר לברקוזן, והוסיף שני בישולים.
את עונת 2018/19 פתח עם שישה בישולים וארבעה שערים בתשעה משחקי הליגה הראשונים.
ב-24 באוקטובר 2018 כבש את שער הבכורה שלו בליגת האלופות, בניצחון 0–4 על אתלטיקו מדריד.
סאנצ'ו זכה בתואר הראשון שלו בבורוסיה דורטמונד כאשר זכה בסופר קאפ הגרמני ב-2019 לאחר ניצחון 0–2 על באיירן מינכן כשהוא מבקיע את השער השני.
ב-23 ביולי 2021 חתם לחמש שנים במנצ'סטר יונייטד, ששילמה עבורו לבורוסיה דורטמונד 85 מיליון יורו (73 מיליון ליש"ט).
ב-14 באוגוסט ערך את הופעת הבכורה שלו בקבוצה כמחליף, בניצחון 1–5 על לידס יונייטד.
ב-23 בנובמבר כבש את שער הבכורה שלו במדי מנצ'סטר יונייטד בליגת האלופות, בניצחון 0–2 על ויאריאל.
ב-28 בנובמבר כבש את שער הבכורה שלו בליגה מול צ'לסי, שהסתיים בתוצאה 1-1.
ב-11 בינואר 2024 הושאל לבורוסיה דורטמונד עד לסיום עונת 2023/24. במהלך ההשאלה, הוא רשם 21 הופעות, 14 בליגה ו-7 בליגת האלופות בהן כבש שלוש פעמים, פעמיים בליגה ופעם אחת בליגת האלופות.
ב-28 במאי 2025 בגמר גביע הקונפרנס נכנס בדקה ה-61 למשחק של צ'לסי נגד בטיס במצב של פיגור 1:0 והביא לשינוי במהלך המשחק, שהסתיים ב-1:4 לצ'לסי ובגביע אירופי לזכות הקבוצה האנגלית.
ב-1 בספטמבר 2025 הושאל לאסטון וילה לעונה אחת.
סאנצ'ו שיחק בנבחרות אנגליה הצעירות - עד גיל 16, עד גיל 17 ועד גיל 19. במאי 2017 היה סאנצ'ו חלק אינטגרלי בהרכב נבחרת אנגליה עד גיל 17, באליפות אירופה עד גיל 17. הוא כבש חמישה שערים, הגיע עם נבחרתו לגמר ונבחר לשחקן הטורניר.
באוקטובר שיחק בגביע העולם עד גיל 17, כבש שלושה שערים וסייע לאנגליה לזכות בטורניר.
הוא שיחק רק בשלב הבתים, על פי הסכם בין דורטמונד להתאחדות הכדורגל האנגלית, לפיו חזר סאנצ'ו לקבוצתו על מנת לשחק בליגה.
בזכות הופעותיו בתחילת עונת 2018/19 הוא זומן לסגל נבחרת אנגליה הבוגרת באוקטובר 2018 על ידי המאמן גארת' סאות'גייט.
הוא ערך את הופעת הבכורה שלו במדים הלאומיים ב-12 באוקטובר 2018 כאשר נכנס כמחליף במקום ראהים סטרלינג בדקה ה-78, בתיקו 0-0 מול , במסגרת ליגת האומות.
בספטמבר 2019 הבקיע את שער הבכורה שלו במדי נבחרת אנגליה כשהבקיע צמד נגד קוסובו בניצחון 3–5 במסגרת מוקדמות יורו 2020.
ג'יילן מרקיז ברנסון הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הרכז.
אביו ריק ברנסון היה אף הוא כדורסלן, אשר שיחק ב-NBA בין השנים 1997–2006.
ברנסון נולד בעיר ניו ברונזוויק אשר בניו ג'רזי, ובבגרותו למד ב"תיכון סטיבנסון" אשר בלינקנשר, אילינוי.
בעונתו השנייה בקבוצת הכדורסל של התיכון קלע 21.5 נקודות בממוצע למשחק, והעפיל עמה למשחק גמר אליפות התיכונים של אילינוי, בו הפסידה מול "אקדמיית סימאון" אשר הובלה על ידי ג'בארי פארקר וקנדריק נאן.
במהלך עונתו השלישית שבר את שיא הקבוצה כשקלע 57 נקודות במשחק מול "תיכון לייק פורסט".
במשחק חצי גמר אליפות התיכונים של אילינוי לשנת 2014 קלע ברנסון 56 נקודות מול "תיכון ויטני יאנג", אשר גברה על סטיבנסון הודות ליכולת טובה של שחקנה ג'אליל אוקפור.
בעונת 2014/2015 הוביל את סטיבנסון להעפלתה השלישית ברציפות לשלב הפיינל פור, ולזכייתה הראשונה באליפות התיכונים של אילינוי.
במשחק הגמר קלע 30 נקודות מול "תיכון נורמל קומיוניטי".
לאורך אותה עונה קלע 23.3 נקודות וחילק 5.2 אסיסטים בממוצע למשחק, ובסיומה זכה בתואר שחקן התיכונים המצטיין של אילינוי (Illinois Mr.
כמו כן נבחר ברנסון להשתתף במשחק מקדונלד'ס אול-אמריקן ובנייקי הופ סאמיט לשנת 2015.
בשנת 2014 יצג את נבחרת ארצות הברית הצעירה בטורניר אליפות האמריקות בכדורסל עד גיל 18. לאורך הטורניר קלע ברנסון 12.0 נקודות בממוצע למשחק עבור נבחרתו, אשר ניצחה בכל חמשת משחקיה בפער ממוצע של כ-55 נקודות, וזכתה במדליית הזהב.
בשנת 2015 השתתף בטורניר גביע העולם בכדורסל עד גיל 19, וזכה עם נבחרת ארצות הברית במדליית זהב נוספת.
לאורך הטורניר הוביל את קלעי נבחרתו עם ממוצע של 14.0 נקודות למשחק, ובסיומו זכה בתואר ה-MVP של הטורניר.
בשנת 2015 החל ללמוד באוניברסיטת וילאנובה אשר בפנסילבניה, והצטרף לקבוצת הכדורסל שלה יחד עם מיקל ברידג'ס ודונטה דיווינצ'נזו.
בעונתו הראשונה בקבוצה זכתה וילאנובה בטורניר אליפות המכללות בפעם השנייה בתולדותיה, והראשונה מזה 31 שנים, לאחר שגברה על אוניברסיטת קרוליינה הצפונית במשחק הגמר.
לאורך אותה עונה שימש ברנסון כשחקן חמישייה קבוע, וקלע 9.6 נקודות בממוצע למשחק.
בעונה העוקבת קלע 14.7 נקודות למשחק, אך קבוצתו הודחה כבר במשחק השני של טורניר המכללות.
בעונת 2017/2018 הוליך את קלעי וילאנובה עם ממוצע של 18.9 נקודות למשחק, והוביל אותה לצד ברידג'ס, דיווינצ'נזו, אריק פסקל ואומארי ספלמן לזכייה נוספת באליפות המכללות.
בסיום אותה עונה זכה ברנסון בפרס נייסמית' ובפרס ג'ון אר.
וודן, המוענקים לשחקן המצטיין של העונה בליגת המכללות.
בדראפט ה-NBA 2018 נבחר ברנסון בבחירה ה-33 (סיבוב שני), על ידי דאלאס מאבריקס.
לאורך המחצית הראשונה של עונת הרוקי שלו שימש כמחליפו מהספסל של דניס סמית', והחל מפברואר 2019 תפס את מקומו בחמישייה הפותחת, לאחר שסמית' הועבר בטרייד לניו יורק ניקס.
ב-12 במרץ 2019 קלע ברנסון שיא קריירה של 34 נקודות במשחק מול סן אנטוניו ספרס.
במרץ 2020 עבר ברנסון ניתוח בכתפו, אשר אילץ אותו להחמיץ את כל המשך עונת .
ב-12 ביולי 2022 חתם לארבע שנים בניו יורק ניקס.
ב-16 בדצמבר 2023 קלע שיא קרירה של 50 נקודות (9/9 ל3) בניצחון הניקס על הסאנס.
בכך, הוא הפך לשחקן היחיד בהיסטוריה של ה-NBA שקולע 50 נקודות ומעלה עם מאה אחוז מטווח השלוש.
ברנסון נכלל ברשימת "30 מתחת ל-30" של מגזין פורבס לשנת 2025.
ג'ייד אמיליה ת'ירלוול היא זמרת-יוצרת אנגלייה, חברה בלהקת ליטל מיקס.
ידועה גם בשם הבמה ג'ייד.
ת'ירלוול גדלה בדרום שילדס לנורמה וג'יימס ת'ירלוול, יש לה אח גדול בשם קארל.
היא ממוצא מצרי ותימני מצד אמה ובריטית מצד אביה.
היא גדלה בבית שבו היה שילוב של מוזיקת מוטאון, בלדות של שנות ה-80 ומוזיקה ערבית.
בילדותה סבלה מבריונות בשל מוצאה הערבי.
ת'ירלוול התחילה את הקריירה המוזיקלית שלה כשהייתה בת 14, כשהופיעה בתוכנית "אקס פקטור" עם שיר של ויטני יוסטון, אך הצלחתה הגיעה בגיל 18 כששובצה ללהקת ליטל מיקס.
ליטל מיקס הפכה ללהקת הבנות הבריטית השנייה הנמכרת ביותר בכל הזמנים, עם להיטים כמו "Black Magic" ו-"Shout Out to My Ex".
הלהקה יצאה להפסקה בשנת 2022.
ת'ירלוול תמיד רצתה להיות אמנית סולו, ומאז שנת 2024, היא פועלת תחת השם ג'ייד, ומשלבת השפעות של תרבות הדארק, הייפרפופ ונוסטלגיה של להקות בנות במוזיקה שלה.
היא חתמה על חזוה הקלטות עם חברת התקליטים RCA, אך הוצאת המוזיקה נדחתה כדי לאפשר לה לעבוד בקצב שלה.
הסינגל הראשון שלה, "Angel of My Dreams", עוסק בצד האפל של תעשיית המוזיקה, נושא שחוזר באלבום הבכורה שלה שטרם יצא.
בשנת 2012, ת'ירלוול התחילה לצאת עם סם קרסקה מלהקת המחול " Diversity".
הצמד נפרד בשנת 2014. בשנת 2016 אושר כי ת'ירלוול יוצא עם ג'ד אליוט מלהקת הרוק "The Struts", אך הצמד נפרדו ביולי 2019.
ת'ירלוול סבלה מאנרוקסיה במשך חמש שנים.
בשנת 2019 טיפסה ביחד עם חברתה ללהקה לי-אן פינוק ועוד אחרים על הר הקילימנג'רו למטרת צדקה.
במאי 2020 החלה לצאת עם השחקן והמוזיקאי ג'ורדן סטיבנס.
ג'יילו אנג'לה דוריס אדוורדס הייתה שחקנית סיירה לאונית, שהייתה ידועה כשחקנית שחורה בבריטניה.
היא הייתה האישה האפריקאית הראשונה שלמדה דרמה בבית הספר גילדהול למוזיקה ודרמה שבלונדון.
אחרי סיום הלימודים היא נהייתה השחקנית השחורה הראשונה שלוהקה לסדרת טלוויזיה בריטית כאשר לוהקה לסדרה "Dixon of Dock Green".
היא שיחקה מעל ארבעה עשורים בטלוויזיה, רדיו, תיאטרון, וסרטים בריטיים.
אדוורדס נולדה בפריטאון, עיר בירתה של סיירה לאון.
היו לה חמישה אחים והיא למדה בבית הספר על שם אני וולש.
היא עברה לאנגליה בסוף שנות ה-50, שם למדה בבית הספר גילדהול למוזיקה ודרמה שבלונדון כאישה האפריקאית הראשונה שלמדה דרמה שם.
בנוסף לעבודתה במשחק, אדוורדס תיפקדה גם כמושלת בית ספר והייתה בעלת מסעדה בשם הדודה ג'יי באזור בריקסטון.
בתחילת שנות ה-70, התחתנה עם אדמנד קלוטי שמגאנה והם הולידה בת ושני בנים.
בשנת 2004, אדוורדס נפטרה בלונדון בגיל 61, לאחר שסבלה מבעיות כליות כרוניות.
אדוורדס התחילה להופיע בגיל 4, כאשר הקריאה תנ"ך בכנסייה שלה, ונהייתה ידועה בשל קולה הייחודי והגייה מתנשאת.
היא הופיעה בתוכנית של ה-BBC שהתמקד באפריקה ושודר בממלכה המאוחדת.
היא התפרסמה בממלכה המאוחדת בזכות תפקידיה בטלוויזיה, כאשר הייתה האישה השחורה הראשונה להיות בסדרת טלוויזיה בריטית, לאחר הופעתה בסדרה Dixon of Dock Green, וכמו כן הייתה האפריקאית הראשונה לשחק בסדרה The Bill.
בנוסף לכך, אדוורדס הייתה ידועה בממלכה המאוחדת גם בזכות תפקידיה ברדיו ובתיאטרון.
היא הופיעה בתפקידי קמאו בכמה סדרות קומדיה בריטיות, הכוללות ליגה של גברים, פשוט נהדרת, ננס אדום, חנות ספרים מטריפה, Spaced, והממלכה הקטנה.
היא שיחקה במחזה לרדיו Another Life, המספר על הקשיים של להיות שחקן בניגריה.
התפקיד הכי מפורסם שלה ברדיו היו בתור Cash Madam.
ג'ייד הדס סקורי (נולדה ב-27 במאי 1990) היא שחקנית ישראלית ילידת-אוקראינה הסובייטית.
נולדה בשם הדס סקורי (באוקראינית: Хадас Сакорі) באודסה, אוקראינה הסובייטית שבברית המועצות לשעבר.
בשנת 1992 עלתה עם משפחתה לישראל, והתגוררה בחיפה.
למדה במגמת קולנוע וסיימה בהצלחה בפנימיית אלוני יצחק.
בגיל 21 לאחר תאונת דרכים קשה שעברה עם פציעה בראשה החליטה להוסיף את השם ג'ייד.
סקורי בוגרת שיטת צ'בק למשחק, שיטת סטניסלבסקי מגמת קולנוע בפנימיית אלוני יצחק, משחק מול מצלמה עם במאים מכל העולם.
בשנת 2013 התחילה את קריירת המשחק שלה בסדרה "בית המשאלות" ב-HBO של היוצר חיים בוזגלו בתפקיד אורח בתור ורוניקה, כאשר תפקיד זה מבוסס על קורות חייה של סקורי.
ב-2015 השתתפה בווידאו קליפ לסינגל "Sun" של הזמר הישראלי IRO.
פריצת הדרך של סקורי הייתה בשנת 2016 שבה גילמה את דנה הרשקו בתפקיד הראשי המבוסס על סיפור אמיתי בסרט הדרמה "ברש", שכתבה וביימה מיכל ויניק.
במאי 2019 שיחקה בתפקיד ראשי בתור תקווה בסרט הסטודנטים "משיח", הנכתב ובוים על ידי רוברט דימיטרי, לצדו של אבי פניני, שזכה בפסטיבל הסטודנטים כסרט הטוב ביותר ובעתיד יופק כפיצ'ר ישראלי ברחבי העולם.
באוקטובר 2019 השתתפה בווידאו קליפ לסינגל "Don't Cry Babe" של הזמרת YANA.
באוקטובר 2020 לוהקה לסדרת הדרמה הנועזת "לאבד את אליס" בתפקיד דנה של היוצרת והתסריטאית סיגל אבין.
אשר הופקה עבור HOT ונמכרה עבור Apple TV העולמית.
בנובמבר 2020 גילמה מלהקת ל"משחקי השף" בסדרה המצליחה "הטבח" עונה 1 לצד גל תורן.
בדצמבר 2020 גילמה את מעיין בתפקיד ראשי בסדרת המתח "בלאק ספייס" ברשת 13.
באפריל 2021 שיחקה בתפקיד אניה בסדרה "המפקדת", פרק 7 עונה 1 בכאן 11.
ג'יילן רומנדה גרין הוא כדורסלן אמריקאי, המשחק בעמדת הקלע פיניקס סאנס מליגת ה-NBA.
גרין בעל שורשים פיליפינים מצד סבו.
בכיתה ג', עבר גרין עם משפחתו לפרזנו.
עד כיתה ו' שיחק כדורסל באיגוד האתלטים החובבים והתאמן חמש שעות ביום.
גרין שיחק בבית הספר התיכון סן חואקין ממוריאל שבפרזנו במשך שלוש עונות.
כבר בעונתו הראשונה הוא פתח בכל משחקיו והעמיד ממוצעים של 18.1 נקודות ו-9 ריבאונדים למשחק.
הוא הוביל את תיכונו למקום השני בליגה ולשמינית גמר הפלייאוף.
בעקבות יכולתו נבחר גרין לרוקי העונה בליגה ולחמישיית הרוקיז השנייה של העונה.
בעונתו השנייה, הוביל גרין את תיכונו לזכייה באליפות ולפלייאוף תוך כדי שהוא מעמיד ממוצעים של 27.9 נקודות ו-7.7 ריבאונדים למשחק.
הוא נבחר לשחקן העונה בליגה ולחמישייה השנייה בקליפורניה.
בעונתו השלישית, העמיד גרין ממוצעים של 30.1 נקודות, 7.8 ריבאונדים ו-3.6 אסיסטים למשחק.
הוא הוביל את תיכונו לאליפות שנייה ברציפות.
במהלך משחק האליפות, שבר גרין את השיא של רוסקו פונדקסטר מ-1971 בכמות נקודות לשחקן בקריירה של התיכון עם 2,288 נקודות.
גרין גם עזר לתיכונו להגיע עד לרבע גמר הפלייאוף.
הוא נבחר לשחקן השנה בקליפורניה ולחמישייה השנייה בכל ארצות הברית.
בעונתו אחרונה בתיכונים, עבר גרין לתיכון פרוליפ פרפיס שבנאפה.
הוא עזר לתיכונו לזכות בטורניר אליפות העולם לתיכונים, וזכה יחד עם דיישן ניקס בתואר השחקן המצטיין של הטורניר.
גרין העמיד ממוצעים של 31.5 נקודות, 7.5 ריבאונדים ו-5.0 אסיסטים למשחק, והוביל את התיכון למאזן 3–31. בעקבות יכולתו נבחר גרין לשחקן העונה ולחמישייה הראשונה.
גרין נבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה.
גרין דורג כשחקן המשחק בעמדות הרכז והקלע הטוב ביותר אשר מועמד למכללות, ולאחר מכן דורג כשחקן הטוב ביותר מכל העמדות.
אף על פי שקיבל הצעות רבות, בחר גרין לדלג על המכללות ולשחק בליגת הפיתוח של ה-NBA.
ב-16 באפריל 2020, חתם גרין לעונה בג'י ליג איגנייט מליגת הפיתוח של ה-NBA.
איגנייט הייתה קבוצה חדשה בליגה ובכך הפך לשחקן הראשון שהודיע כי ישחק שם.
ב-29 ביולי 2021 נבחר גרין בבחירה השנייה בדראפט ה-NBA 2021 על ידי היוסטון רוקטס.
ב-8 באוגוסט, הוא ערך את הופעת הבכורה שלו בליגת הקיץ בניצחון 84–76 מול קליבלנד קאבלירס, שם רשם 23 נקודות, חמישה ריבאונדים ושני אסיסטים ב-30 דקות.
הוא נבחר לקבוצה השנייה של ליגת הקיץ לאחר שהחמיץ את שלושת המשחקים האחרונים מתוך חמישה עקב כאב בשריר הירך הימני.
הוא ערך את הופעת הבכורה שלו בקדם העונה ב-5 באוקטובר בניצחון 125–119 מול וושינגטון ויזארדס עם 12 נקודות, שישה ריבאונדים ושני אסיסטים.
ב-20 באוקטובר, גרין ערך את הופעת הבכורה שלו ב-NBA, וקלע תשע נקודות, ארבעה ריבאונדים וחילק ארבעה אסיסטים בהפסד 124–106 למינסוטה טימברוולבס.
ב-24 באוקטובר, גרין רשם 30 נקודות, עם שמונה שלשות, בהפסד 107–97 מול בוסטון סלטיקס, והפך לרוקי הראשון שרשם לפחות 30 נקודות ושמונה שלשות במשחק בהיסטוריה של הרוקטס.
ב-10 באפריל 2022, גרין רשם שיא קריירה של 41 נקודות בהפסד 130–114 לאטלנטה הוקס, שהיה המשחק הראשון עם 40 נקודות של רוקי מהיוסטון רוקטס מאז האקים אולאג'ואן.
בתום העונה הסדירה, הוא זכה בתואר רוקי החודש עבור מרץ ואפריל.
אף על פי שיכל גרין לייצג את נבחרת הפיליפינים בעקבות שורשיו הפיליפינים, הוא בחר לייצג את נבחרת ארצות הברית.
הוא זומן לראשונה ב-2017 לנבחרת עד גיל 16 במהלך אליפות אמריקה עד גיל 16 שנערכה בארגנטינה.
בחמישה משחקים הוא העמיד ממוצעים של 9.8 נקודות, 2.0 ריבאונדים וחטיפה אחת למשחק, ועזר לנבחרתו לזכות במדליית הזהב.
שנה לאחר מכן, ב-2018, זכה גרין עם נבחרת ארצות הברית בזהב במהלך גביע העולם בכדורסל עד גיל 19, כשהעמיד ממוצעים של 15.7 נקודות, 2.3 ריבאונדים ו-1.7 אסיסטים למשחק וזכה תואר השחקן המצטיין של הטורניר.
ב-2019, זומן גרין לסגל הנבחרת עד גיל 19 במהלך גביע העולם בכדורסל עד גיל 19, והיה לשחקן הצעיר ביותר שם.
הוא העמיד ממוצעים של 10.1 נקודות, 2.1 ריבאונדים ו-1.7 חטיפות למשחק, ועזר לנבחרתו לזכות בזהב.
אמו של גרין, ברי פורוגאן, היא ממוצא פיליפיני חלקי דרך סבה.
ג'יילן בארון היא שחקנית קולנוע וטלוויזיה אמריקאית, הידועה בתפקידיה כדומיניק וינסלו בסדרה "חסרי בושה" וכזואי פיליפס בסדרת הדרמה של נטפליקס "זואי ורייבן".
בארון נולד ב־31 באוגוסט 1997 ברינו, נבאדה.
בארון ומשפחתה עברו ללוס אנג'לס, שם החלה לשחק.
אמה של בארון היא ממוצא מקסיקני ואילו אביה הוא אפרו-אמריקאי.
בארון עשתה את הופעת הבכורה שלה בטלוויזיה בשנת 2012, והופיעה בסדרות הטלוויזיה "בונז" בFOX ו"שייק" בערוץ דיסני.
לאחר מכן המשיכה לשחק בתפקידים חוזרים בין היתר בסדרות "גוד לאק צ'ארלי" בערוץ דיסני ו"חסרי בושה" בשואוטיים.
בשנת 2017 לוהקה בארון לתפקיד זואי פיליפס בסדרת הדרמה המקורית של נטפליקס "זואי ורייבן".
היא כיכבה בכל שלוש עונות הסדרה, וכן הופיעה בשני סרטים הנושאים את שם הסדרה.
בינואר 2021 הופיע בארון בפרק של סדרת הדרמה "מוקד 911" שיצר ריאן מרפי לרשת פוקס.
עוד באותה שנה לוהקה לתפקיד ראשי בסדרת הטלוויזיה "תקופת מבחן", עיבוד לסרט באותו שם משנת 2018.
+שנהסרטתפקידהערות2018זואי ורייבן: יש סוסים שיודעים לשיר (בחג המולד)זואי פיליפס2019זואי ורייבן: חג האהבה
שנה סדרה תפקיד הערות 2012 בונז אשלי אוטוןפרק: "The Bump in the Road"שייק מלאני פרק: "Protest It Up" 2012–2013תראו את אבא...
אדמס הוא כדורסלן אמריקאי המשחק בעמדות הרכז והקלע בהפועל חולון.
אדמס דורג במקום ה-30 במחזור הגיל שלו בתיכונים, לפני שהתחייב לאוניברסיטת קונטיקט.
אדמס קלע שלשת ניצחון משלושת רבעי מגרש בניצחון בהארכה הרביעית על אוניברסיטת סינסינטי.
בשנתו השנייה במכללה, אדמס העמיד ממוצעים של 14.4 נקודות ו-6.1 אסיסטים למשחק, והוביל את המכללה למאזן 16–17.
בשנתו השלישית, אדמס העמיד 18.1 נקודות, 4.2 ריבאונדים ו-4.7 אסיסטים בממוצע למשחק.
בעונתו האחרונה, אדמס העמיד ממוצעים של 16.9 נקודות, 4.0 ריבאונדים ו-3.4 אסיסטים למשחק.
בפברואר 2019 הוא נקע את ברכו הימנית במהלך ההפסד 63–81 לאוניברסיטת טמפל, וגמר את העונה.
אדמס ממוקם במקום ה-12 בקלעי כל הזמנים של המכללה, כשב-118 המשחקים ששיחק הוא קלע 1,657 נקודות.
בשנת 2019, לאחר שלא נבחר בדראפט ה-NBA, הצטרף אדמס לניו אורלינס פליקנס ושיחק בשורותיה במסגרת ליגת הקיץ של ה-NBA.
לאחר מכן הוא חתם על חוזה לעשרה ימים בפליקנס, אך שוחרר ב-19 באוקטובר.
ב-26 באוקטובר חתם בברמינגהאם סקוואדרון (ששמה שונה ב-2021 לאירי בייהוקס) מליגת הפיתוח של ה-NBA.
בקבוצה העמיד ממוצעים של 19 נקודות ו-4 ריבאונדים למשחק.
ב-10 ביוני 2020 חתם בשאלון ריימס מהליגה הצרפתית.
הוא נופה מהסגל לאחר שבועיים, כשמאמנו אמר עליו: "אינו מתאים ולא יתאים לדרג הבינוני באירופה".
ב-12 בינואר 2021 חתם באירי בייהוקס וחזר לקדנציה שנייה בקבוצה (לאחר ששינתה את שמה מברמינגהאם סקוואדרון).
ב-22 באוגוסט חתם בהפועל ירושלים מליגת העל.
ב-15 באוקטובר 2022 חתם לשלושה חודשים במכבי תל אביב, בינואר הוארך חוזהו עד לסיום העונה, אך במרץ נפצע בכתפו והושבת עד לסיומה.
ב-23 ביולי 2024 חתם בהפועל חולון.
ג'יידן מקדניאלס הוא כדורסלן אמריקאי, שמשחק בקבוצת מינסוטה טימברוולבס מליגת ה-NBA, בעמדת הפאוור פורוורד.
אחיו הצעיר של שחקן שארלוט הורנטס ג'יילן מקדניאלס, ובן דודו של כדורסלן העבר ג'וואן הווארד.
מקדניאלס נולד וגדל בסיאטל שבמדינת וושינגטון, ובשנת 2019 החל ללמוד באוניברסיטת וושינגטון.
בעונתו היחידה בקבוצת הכדורסל של האוניברסיטה שיחק לצדו של אייזאה סטיוארט, ורשם ממוצעים של 13.0 נקודות, 5.8 ריבאונדים, 2.1 אסיסטים ו-1.4 חסימות למשחק.
בסיום אותה עונה עזב את האוניברסיטה לטובת התמודדות לבחירה בדראפט ה-NBA.
בדראפט ה-NBA 2020 נבחר מקדניאלס בבחירה ה-28 על ידי לוס אנג'לס לייקרס, ויומיים לאחר מכן הועבר בשני טריידים עוקבים – לאוקלהומה סיטי ת'אנדר וממנה למינסוטה טימברוולבס.
במהלך עונת הרוקי שלו במינסוטה ביסס את מעמדו כשחקן חמישייה קבוע, ולאורך העונה קלע 6.8 נקודות ואסף 3.7 ריבאונדים בממוצע למשחק.
ג'יילן טייריס ג'ונסון הוא כדורסלן אמריקאי המשחק בקבוצת אטלנטה הוקס מליגת ה-NBA, בעמדת הסמול פורוורד.
ג'ונסון נולד וגדל בעיר וואסה שבוויסקונסין, ובשנת 2020 החל ללמוד באוניברסיטת דיוק.
ב-15 בפברואר 2021, לאחר 13 משחקים עם קבוצת הכדורסל של האוניברסיטה – ה"בלו דבילס" – הודיע על עזיבתו את האוניברסיטה על מנת לטפל בפציעה בכף רגלו, לקראת דראפט ה-NBA 2021. בעונתו היחידה בליגת המכללות רשם ג'ונסון ממוצעים של 11.2 נקודות, 6.1 ריבאונדים 2.2 אסיסטים, 1.2 חטיפות ו-1.2 חסימות למשחק.
בדראפט ה-NBA 2021 נבחר ג'ונסון על ידי אטלנטה הוקס, בבחירה ה-20.
ג'יידן אדוארד דננג'אי אייבי הוא כדורסלן אמריקאי המשחק בעמדת הקלע בדטרויט פיסטונס.
אייבי נולד בסאות' בנד, אינדיאנה.
אימו, נייל אייבי , היא כדורסלנית עבר ב-WNBA המשמשת כמאמנת כדורסל ומאמנת את קבוצת כדורסל הנשים של אוניברסיטת נוטרדאם.
אביו, ג'ווין האנטר , וסבו, ג'יימס האנטר , היו שחקני פוטבול ששיחקו ב-NFL.
בילדותו הוא שיחק כדורגל, כדורסל ופוטבול והתאמן בקראטה, ורק בהגיעו לתיכון החל להתמקד רק בכדורסל.
לאחר שקיבל מספר הצעות, אייבי בחר לשחק עבור קבוצת הכדורסל של אוניברסיטת פרדו.
בתחילת עונתו הראשונה, אייבי החמיץ חמישה משחקים בשל פציעה ברגל.
ב-19 בינואר 2021 הוא קלע 15 נקודות ושלשת ניצחון כשנותרו חמש שניות לסיום המשחק, בניצחון 67–65 על אוהיו סטייט.
ב-19 במרץ קלע שיא עונתי של 26 נקודות בהפסד קבוצתו 78–69 בהארכה לצפון טקסס.
במהלך עונתו הראשונה באוניברסיטה, העמיד אייבי ממוצעים של 11.1 נקודות, 3.3 ריבאונדים ו-1.9 אסיסטים למשחק.
ב-12 בנובמבר 2021 קלע 27 נקודות בניצחון 92–67 על אינדיאנה סטייט.
ב-30 בינואר 2022 קלע 21 נקודות ושלשת ניצחון כשנותרו 0.6 שניות לתום המשחק, בניצחון 81–78 על אוהיו סטייט.
בשנתו השנייה באוניברסיטה הוא העמיד ממוצעים של 17.3 נקודות, 4.9 ריבאונדים ו-3.1 אסיסטים למשחק.
ב-31 במרץ 2022 אייבי הכריז כי יתמודד בדראפט 2022 ב-NBA, ועל פי פרשני הכדורסל יועד להיבחר באחת מחמש הבחירות הראשונות בדראפט.